**HATÁSTANULMÁNY**

**Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet módosítására megalkotandó rendelethez**

A jogalkotásról szóló 2010. évi CXXX. törvény 17. §-a értelmében a jogszabály elkészítője előzetes hatásvizsgálat elvégzésével felméri a szabályozás várható következményeit és annak eredményéről a képviselő-testületet tájékoztatni kell.

A hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait:

a módosításnak gazdasági, költségvetési hatása csekély mértékű. A Szent Mártoni örökség megjelenítésének társadalmi hatása az előterjesztésben és az indokolásban leírt szándék mentén pozitív megítélést eredményez;

*ab)* környezeti és egészségi következményeit:

a módosításnak nincs ilyen következménye

*ac)* adminisztratív terheket befolyásoló hatásait:

a módosítással járó adminisztratív terhek nem jelentős mértékűek;

valamint

*b)* a jogszabály megalkotásának szükségességét, a jogalkotás elmaradásának várható következményeit:

az önkormányzati jelképek megalkotása az Alaptörvényben biztosított joga a helyi önkormányzatoknak. A jelképalkotás nem hasonlítható más helyi társadalmi viszony szabályozásához. A módosítás szükségessége abból a szándékból fakad, hogy a város jelképeiben is megörökítésre kerüljön Szent Márton szellemisége, emléke.

*c)* a jogszabály alkalmazásához szükséges személyi, szervezeti, tárgyi és pénzügyi feltételeket: nem igényli további személyi és tárgyi feltétel biztosítását a módosítás.